BMW E90

Η BMW Σειρά 3 E90 / E91 / E92 / E93 ήταν ένα μεσαίο αυτοκίνητο της κατηγορίας D, που παρήχθη από τη γερμανική αυτοκινητοβιομηχανία BMW, από τον Δεκέμβριο του 2004 έως τον Σεπτέμβριο του 2013. Ήταν η πέμπτη γενιά της επιτυχημένης Σειράς 3. Παρουσιάστηκε στα τέλη του 2004, ως η διάδοχος της BMW E46, ενώ λανσαρίστηκε στις 5 Μαρτίου 2005. Τον Σεπτέμβριο του 2005 προστέθηκε το Touring (station wagon), τον Σεπτέμβριο του 2006 η εκδοχή Coupé και τον Μάρτιο του 2007 το καμπριολέ.

Η παραγωγή της διήρκεσε έως τον Οκτώβριο του 2011 για την έκδοση Sedan, έως τον Ιούνιο του 2012 για την έκδοση Touring, και έως τον Ιούλιο και τον Σεπτέμβριο του 2013 για τις εκδόσεις Coupé και Cabrio, αντίστοιχα. Επίσης, τον Σεπτέμβριο του 2008 υπέστη μια σημαντική αισθητική και τεχνική ανανέωση, που κυκλοφόρησε για τη σεζόν (model year, έτος μοντέλου) του 2009.

Αντικαταστάθηκε τον Οκτώβριο του 2011 από τη BMW F30. Ωστόσο, στην F30 για πρώτη φορά στην ιστορία της Σειράς 3 δεν διατέθηκαν εκδόσεις κουπέ και καμπριολέ, οι οποίες αντικαταστάθηκαν από τη BMW Σειρά 4 F32, που μπήκε στην παραγωγή τον Ιούλιο του 2013, ως μοντέλο της σεζόν (model year, έτος μοντέλου) του 2014.

Σε όλες τις εκδοχές της, η Σειρά 3 πέμπτης γενιάς (E90 / E91 / E92 / E93) γνώρισε τεράστια εμπορική επιτυχία σε όλες τις αγορές που κυκλοφόρησε, μεταξύ των οποίων και στην Ελλάδα, συνεχίζοντας την επιτυχία των προκατόχων της, και μάλιστα ήταν τότε το πρώτο σε πωλήσεις αυτοκίνητο πολυτελείας στις ΗΠΑ και στον Καναδά.

 Ονοματολογία 

Για πρώτη φορά στην ιστορία της Σειράς 3, χρησιμοποιήθηκαν ξεχωριστοί κωδικοί για την κάθε εκδοχή αμαξώματος. Για την ακρίβεια, το 4-πορτο Sedan ονομαζόταν E90, η 5-πορτη έκδοση Touring (station wagon) έφερε τον κωδικό E91, η 2-πορτη Coupé αναφερόταν επίσημα ως Ε92 και η 2-πορτη Cabrio ως Ε93. Μάλιστα λόγω αυτής της ποικιλίας ονομάτων, συχνά χρησιμοποιείται ο κωδικός E9X ως γενική αναφορά στην 5η γενιά της Σειράς 3.

 M3 
μικρογραφία|BMW M3 (E90) sedan 2008–2010
Η έκδοση BMW M3 της E90 εισήχθη το 2007, είχε βενζινοκινητήρα 4.0 λίτρων V8 και συνδυάστηκε με τις εκδοχές Sedan, Coupé και Cabrio. Υπήρξε, ιστορικά, η μοναδική γενιά της BMW M3 με κινητήρα V8 αντί για V6. Η στάνταρ εκδοχή της, το διάστημα 2007 - 2013 έφερε τον κινητήρα S65B40, ισχύος 414 hp (309 kW) και ροπής 400 N⋅m (295 lb⋅ft). Ειδικότερα το διάστημα 2010 - 2011 προσφέρθηκε και μια εκδοχή ακόμα υψηλότερης ισχύος, η M3 GTS, με κωδικό κινητήρα S65B44, ισχύος 444 hp (331 kW) και ροπής 440 N⋅m (325 lb⋅ft).

 Ενεργητική και παθητική ασφάλεια 

Με την εισαγωγή της E90 τον Δεκέμβριο του 2004, οι παλαιότεροι διαμήκεις και σωληνωτού σχήματος αερόσακοι (tubular side airbags) προστασίας κεφαλής, που έμοιαζαν με λουκάνικα μεγάλου μήκους, αντικαταστάθηκαν από τους αερόσακους που δημιουργούν ένα φουσκωτό «παραπέτασμα» για ακόμα καλύτερη προστασία. Ο συγκεκριμένος αερόσακος, είναι γνωστός ως «πλευρικός αερόσακος τύπου κουρτίνας» (side curtain airbag) και κατά την πρόσκρουση ξεδιπλώνεται και κατεβαίνει από την οροφή, καλύπτοντας έτσι πλήρως τους επιβάτες ανεξαρτήτως ύψους (αναστήματος). Αυτός ο πλευρικός αερόσακος τύπου κουρτίνας και για όλους τους επιβάτες, εισήχθη απευθείας στα μοντέλα όλων των άλλων αυτοκινητοβιομηχανιών. Σημειωτέον ότι ο αρχικός αερόσακος σωληνωτού σχήματος ήταν μια πατέντα της BMW που είχε πρωτοεμφανιστεί το 1997 στις Σειρά 7 E38 και Σειρά 5 E39, αλλά στη συνέχεια αντικαταστάθηκε σταδιακά σε όλα τα μοντέλα της εταιρείας στα επόμενα χρόνια και η E90 ήταν η γενιά της Σειράς 3 που τον αντικατέστησε.

Η εκδοχή σεντάν της E90 έγινε και η πρώτη γενιά της Σειράς 3 που απέσπασε 5 στα 5 αστέρια στην προστασία ενηλίκων επιβατών στις δοκιμές πρόσκρουσης του ανεξάρτητου οργανισμού Euro NCAP (Πρόγραμμα αξιολόγησης νέων μοντέλων της Ευρώπης). Συνολικά, στα τεστ που έγιναν το 2005 απέσπασε:Αποτελέσματα του Euro NCAP για τη BMW Σειρά 3 E90 Sedan.

 Προστασία ενηλίκων επιβατών = 
 Προστασία ανηλίκων επιβατών = 
 Προστασία πεζών = 

 Πωλήσεις 
Ακολουθούν οι πωλήσεις της E90 σύμφωνα με τις ετήσιες επίσημες αναφορές της BMW:

 Έτος Συνολικά  Sedan E90  Touring E91 Coupé E92 Convertible E93 Σημειώσεις2005256.981 229.932 27.049 - -  Το Sedan λανσάρεται τον Μάρτιο και το Touring (station wagon) λανσάρεται τον Σεπτέμβριο.2006463.820 336.232 105.483 22.105 -  Το Coupé λανσάρεται τον Σεπτέμβριο.2007555.135 310.194 102.399 89.572 52.970  Το Convertible λανσάρεται τον Μάρτιο.2008474.208 246.231 93.191 79.248 55.538 2009397.103 219.850 84.601 54.852 37.800 2010399.009242.83174.00846.35835.8122011384.464240.27972.05439.33232.7992012112.707-59.14429.52524.038 Το F30 Sedan λανσάρεται.201332.658--15.24017.418 To F30 Touring λανσάρεται το φθινόπωρο του 2012.Σύνολο3.076.0851.825.549617.929376.232256.375

 Αναφορές 

 Εξωτερικοί σύνδεσμοι 

 BMW 3 series history in pictures
 «The history of the BMW 3 Series» www.topspeed.com
 BMW 3er Coupé E92: Erste Bilder vom Facelift

E90
Κατηγορία:Μεσαία αυτοκίνητα
Κατηγορία:Γερμανικά αυτοκίνητα